kardosdrur/scandi-wiki huggingface dataset:
Mobilabonnement

Et mobilabonnement er en abonnementsløsning til din mobiltelefon. Med et mobilabonnement får man på nuværende tidspunkt typisk en pakke bestående af X timers taletid, X GB data og ofte fri SMS og MMS. I Danmark udbydes mobilabonnementer af mere end 40 mobilselskaber. I stedet for et abonnement har man mulighed for at få forbindelse til mobil- og internettet ved hjælp af taletidskort.

Mobilabonnementer indeholder mængder af taletid, data, tjenester med mere. På grund af konkurrencen mellem udbyderne og den konstant forbedrede teknologi ændrer priserne på mobilabonnementer sig ofte, og uafhængige instanser anbefaler, at man jævnligt undersøger ens behov og sammenholder det med markedet, så man kan få det rette abonnement til den rette pris.

I 2002 var der for alvor kommet gang i det danske mobilmarked, men der var så mange selskaber og abonnementer, at det var svært for forbrugerne at få et overblik over. Det ville Anders Fogh Rasmussens regering gøre noget ved, så man stiftede It- og Telestyrelsen under det daværende Ministeriet for Videnskab, Teknologi og udvikling, som den rutinerede Venstre-politiker, Helge Sander, blev sat i spidsen for. Den nye styrelse lancerede prissammelligningsportalen teleprisguide.dk. Formålet var at gøre det nemmere for de danske forbrugere at få et overblik over de mange mobilabonnementer på markedet og sikre større konkurrence mellem mobilselskaberne.

Ambitionerne var store og guiden blev et af ministeriets vigtigste arbejdsområder. Frem mod 2008 blev der postet omkring 20 mio. kr. i driften og udviklingen af teleprisguide.dk. Trods det forholdsvis store budget, var der problemer. Brugeren kunne indtaste sit forbrug og få at vide, hvilket abonnement der passede bedst til det. Problemet var bare, at guidens udregninger gang på gang viste sig at være forkerte. Desuden kunne systemet heller ikke rumme alle de mange forskellige abonnementer fra forskellige mobilselskaber, der fandtes på det danske marked

Trods flere forsøg lykkedes det aldrig at rette op på de mange fejl og dermed opfylde den oprindelige ambition. Ved et åbent samråd i Folketinget erkendte daværende minister for videnskab, teknologi og udvikling, Charlotte Sahl-Madsen, at teleprisguiden havde fejlet. Den konservative minister drejede nøglen om på projektet i februar 2011.

"Der er ingen grund til, at det offentlige udbyder en service, som private lige så godt kan udbyde. Der står intet i loven om, at der skal være en offentlig teleguide", sagde hun ifølge business.dk

Af afgørelsen udsprang flere private hjemmesider, med formål at sammenligne mobilabonnementer. Oftest blev disse lavet med profit for øje, hvilket betød at meget få selskaber var repræsenteret. I dag findes forskellige guides, nogle mere ret visende end andre. I Danmark findes der endnu ikke en offentlig eller privat mærkeordning der informere forbrugere om hvilke sammenligningstjenester er ret visende og markeds omfattende.

Forbrugerrådet Tænk har af flere omgange rettet kritik mod hjemmesider der sammenligner mobilabonnementer, for ikke at inkludere samtlige selskaber i deres sammenligning.

Kilder 

Mobiltelefoni
Süleyman 2.

Süleyman 2. (født 15. april 1642 i Konstantinopel, død 23. juni 1691 i Edirne) var sultan af Det Osmanniske Rige fra 1687 til sin død. Han var yngre broder til Mehmed 4. og tilbragte som potentiel tronfølger en stor del af sit liv indespærret i  i Topkapi-paladsets harem, i det såkaldte kafes ("buret").

Biografi 
Da hans broder blev snigmyrdet år 1687, var det kun efter overtalelse fra regeringens side, at Süleyman accepterede at forlade sin indespærring i haremet og lade sig krone til sultan. Han var stort set uduelig som politiker, men traf den fornuftige beslutning at udnævne den kompetente Ahmed Faizil Köprülü til storvesir. Det lykkedes Köprülü at bremse Østrigs erobring af Balkan og endog knuse et oprør i Bulgarien, hvilket gjorde Süleymans korte regeringsperiode forholdsvis fremgangsrig. Köprülü døde under slaget ved Szlankamen i 1690 og sultanen et år senere, den 23. juni 1691, i Edirne.

Eksterne links 

Osmanniske regenter
Mehmet 3.

Mehmet 3. (født 26. maj 1566, død 1603) var Det Osmanniske Riges hersker og sultan fra 1595 til sin død.

Han var søn af sultan Murad 3. og Safiye Sultan og efterfulgte faderen ved dennes død.

Moderen kom til at udøve en stærk indflydelse over den svage Mehmet, der stort set blev styret af moderen og hendes foretrukne. I 1596 ledte han dog en krig mod Ungarn. Under Mehmets regering forekom 1603 et oprør blandt soldaterne, sipahi, der blev slået ned af janitsjarerne, hvilket medførte fremtidige stridigheder mellem disse to grupper.

For at sikre sin magtposition lod han sine 19 brødre dræbe og syv af faderens koner, der var gravide.

Den af Murad 3. påbegyndte krig mod Østrig blev hårdnakket fortsat, men endte ulykkeligt for osmannerne. I Asien måtte Mehmets vesirer kæmpe mod flere farlige oprør, af blandt andre kurderne og turkmenerne. Endog i Konstantinopel forekom flere oprør. Midt under disse uroligheder døde Mehmet og efterlod et rige i indbyrdes strid til sin fjortenårige søn, Ahmed 1.

Noter

Eksterne links 

Osmanniske regenter
Westerdeichstrich

Westerdeichstrich er en by og kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er et turistområde, beliggende ud til Nordsøen. I området ligger ud over Westerdeichstrich, landsbyerne Augustenhof, Groven og Stinteck.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Svogerslev Boldklub

Svogerslev Boldklub er en amatørfodboldklub, beliggende i byen Svogerslev lige uden for Roskilde. Klubben har ca. 500 medlemmer fra U5 til Super Veteran. Klubben er 50 år gammel.

I 2004 stiftede klubben FC Roskilde sammen med RB 1906 og Himmelev-Veddelev Boldklub. Når spillererne bliver U14 er de til optagelsestræning, og kan derved komme i FC Roskilde.

Eksterne henvisninger 
 Klubbens hjemmeside

Fodboldklubber i Danmark
Boldklub
Amt Kirchspielslandgemeinde Heider Umland

Amt Kirchspielslandgemeinde Heider Umland er et amt i det nordlige Tyskland, beliggende i den centrale del af Kreis Dithmarschen. Kreis Ditmarschen ligger i den sydvestlige del af delstaten Slesvig-Holsten, og amtets administration er beliggende i byen Heide.

Amtet blev oprettet 1. januar 2008 af kommuner i de tidligere amter Kirchspielslandgemeinde Heide-Land, Kirchspielslandgemeinde Weddingstedt og kommunen Norderwöhrden, der tidligere hørte under Amt Kirchspielslandgemeinde Wesselburen.

Kommuner i amtet 
 Hemmingstedt
 Lieth
 Lohe-Rickelshof
 Neuenkirchen
 Norderwöhrden
 Nordhastedt
 Ostrohe
 Stelle-Wittenwurth
 Weddingstedt
 Wesseln
 Wöhrden

Eksterne kilder/henvisninger 

 Amt Kirchspielslandgemeinde Heider Umland
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Heider Umland
Alpestenbuk

Alpestenbuk (Capra ibex) er en art af vildgeder, der lever i de europæiske alpers bjerge. Artens hanner bærer kraftige, bagudbøjede horn. Pelsen er typisk brunlig grå. Alpestenbukken lever fortrinsvist i stejlt, ujævn terræn over snelinjen. De er endvidere sociale, omend voksne hanner og hunner lever adskilt det meste af året, og kun mødes for at parre sig.

IUCN Rødliste - ikke truede arter
Europas pattedyr
Geder
Hemmingstedt

Hemmingstedt er en by og kommune i det nordlige Tyskland, beliggende i Amt Kirchspielslandgemeinde Heider Umland i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Hemmingstedt er beliggende centralt i Kreis Dithmarschen mellem byerne Heide og Meldorf ved Bundesstraße 5. I nærheden ligger motorvejsafkørsken Heide-Süd/Hemmingstedt ved Bundesautobahn 23 i retning mod Hamborg. Hemmingstedt ligger ved Marskbanen mellem Heide og Itzehoe. I kommunen ligger et olieraffinaderi, der er den største arbejdsplads i området.

Inddeling 
Ud over Hemmingstedt ligger landsbyerne Braaken, Dellweg, Hohenheide, Norderwurth samt Volkerswurth i kommunen.

Nabokommuner 
Nabokommuner er (med uret fra nord) byen Heide og kommunerne Nordhastedt, Epenwöhrden, Nordermeldorf, Wöhrden, Lieth og Lohe-Rickelshof (alle i Kreis Dithmarschen).

Billeder

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Afro-Centric Productions

Afro-Centric Productions er et amerikansk pornofilm-studio beliggende i Boston, Massachusetts og hører blandt de førende i den amerikanske pornobranche.

Referencer

Eksterne henvisninger 

Afro-Centric Productions på GameLink

Filmselskaber fra USA
Etableret i 1998
Chagas sygdom

Chagas sygdom, eller amerikansk trypanosomiasis, er en tropisk parasitsygdom forårsaget af protozoan Trypanosoma cruzi. Den spredes for det meste via blodsugende insekter, også kendt som kysseinsekter. Symptomerne ændrer sig i løbet af infektionen. I begyndelsen er symptomerne enten ikke til stede eller de er milde og kan omfatte: feber, hævede lymfeknuder, hovedpine eller lokal hævelse omkring insektstikket. Efter 8–12 uger går patienten ind i den kroniske fase af sygdommen, og i 60–70 % opstår der ikke yderligere symptomer. De øvrige 30 til 40 % udvikler symptomer 10 til 30 år efter den oprindelige infektion. Disse omfatter forstørrelse af ventriklerne i hjertet hos 20 til 30 % fører det til hjertesvigt. Et forstørret spiserør eller en forstørret tyktarm kan også forekomme hos 10 % af mennesker.

T. cruzi spredes normalt til mennesker og andre pattedyr via blodsugning("kysseinsekter") i underfamilien Triatominae. Disse insekter er kendt under en række lokale navne, herunder: vinchuca i Argentina, Bolivia, Chile og Paraguay, barbeiro ( barber) i Brasilien, pito i Colombia, chinche i Mellemamerika og chipo i Venezuela. Sygdommen kan også spredes igennem blodtransfusion, organtransplantation, ved at spise mad, der er inficeret med parasitter og fra en mor til sit ufødte barn. Tidlig diagnose af sygdommen kan ske ved at finde parasitten i blodet ved hjælp af et mikroskop. Kronisk sygdom diagnosticeres ved at finde immunstoffer for T. cruzi i blodet.

Forebyggelse indebærer at man undgår blodsugende insekter og undgår deres stik. Andre præventive tiltag omfatter blodscreening ved blodtransfusion. Der er i 2013 endnu ikke udviklet en vaccine. Tidlige infektioner kan behandles med medicin benznidazol eller nifurtimox. Disse resulterer næsten altid i helbredelse, hvis de administreres tidligt, men bliver dog mindre effektive, jo længere en person har haft Chagas sygdom. Når medicinen bruges ved kronisk sygdom, kan den være med til at udsætte eller forebygge udvikling af slutstadie-symptomer. Benznidazol og nifurtimox giver midlertidige bivirkninger i op imod 40 % af mennesker herunder hudsygdomme, hjernetoksicitet og fordøjelsesbesvær.

Det antages, at 7 til 8 millioner mennesker, de fleste i Mexico, Mellemamerika og Sydamerika har Chagas sygdom. Sygdommen resulterer i ca. 12.500 dødsfald om året pr. 2006. De fleste mennesker med sygdommen er fattige og de fleste mennesker med sygdommen ved ikke, at de er inficerede. Storstilede befolkningsbevægelser har øget de områder, hvor der forekommer tilfælde af Chagas sygdom og disse omfatter nu mange europæiske lande og USA. Disse områder har også oplevet en stigning i årene op til 2014. Sygdommen blev først beskrevet i 1909 af Carlos Chagas som sygdommen er opkaldt efter. Den påvirker mere end 150 andre dyrearter.

Referencer 

Sygdomme
August Twesten

August Detlev Christian Twesten (født 11. april 1789 i Glückstadt, Holstein, død 8. januar 1876 i Berlin) var en tysk protestantisk teolog, far til Karl Twesten.

Twesten studerede i Kiel og Berlin. Discipel af Schleiermacher, holdt han altid for ham den største beundring og agtelse, men som teolog nærmede han sig mere til den positivt kirkelige standpunkt, end hvad denne gjort, og blev således en af "formidlingsteologiens" fremste mænd.

I 1814 blev han ekstraordinær professor i filosofi og teologi i Kiel og 1819 ordentlig professor i teologi sammesteds. I 1835 blev han kaldet til Berlin som Schleiermachers efterfølger. Årene 1852-1874 var ved siden deraf medlem af det evangeliske overkirkeråd.

Twesten var en afgjort ven af unionen mellem den lutherske og den reformerte kirke. Han anså, at ingen af kirkerne derfor var i trang til at opofre sin bekendelse. Man måtte kun "skille mellem det, der tjener til menighedens opbyggelse, og det, der er skolens sag".

Bibliografi (udvalg) 

 Vorlesungen uber die Dogmatik der evangelisch-lutherischen Kirche (bind I, 1826, 4. udgave 1838; bind II, afdeling 1, 1837)
 Logik, insbesondere die Analytik (1825)
 Grundriss der analytischen Logik (1834)

Kilder 

 

Teologer fra Tyskland
Filosoffer fra Tyskland
Ansatte ved Kiels Universitet
Ansatte ved Humboldt-Universität zu Berlin
Tyskere i 1800-tallet
Personer fra Glückstadt
Ugglan
Hærkommandoen

Hærkommandoen er én af syv stabe i Forsvarskommandoen. Har hjemme i Karup, hvor Flyverstaben & Marinestaben også har hjemme. 

Hærkommandoen er en del af forsvaret og er efterfølgeren til Hærstaben i Værnsfælles Forsvarskommando som efterfulgte Hærens Operative Kommando.

Danmarks militær
Flyverstaben

Flyverstaben er én af syv stabe i Værnsfælles Forsvarskommando. Har hjemme i Karup, hvor Hærstaben & Marinestaben også har hjemme.

Flyverstaben er en del af forsvaret.

Danmarks militær
Åke Ohberg

Åke Ohberg, (født 20. juli 1905 i Västerås, død 18. juli 1975), var en svensk skuespiller, instruktør, producent og sanger. Han var gift med Peggy Lindberg.

Biografi 
Åke Ohberg var elev på Lorensbergsteatern i Gøteborg i 1920'erne. Mellem 1921 og 1932 blev han engageret ved Helsingborgs stadsteater efterfulgt af en kort periode 1935-1936 ved Vasateatern i Stockholm.

I 1930'erne og 1940'erne var Ohberg en populær filmstjerne. Filmdebut skete i Gustaf Molanders Vi som går köksvägen i 1932. Ohberg fik sin debut som instruktør i 1940 med filmen Romans.

Ohberg er begravet på Norra begravningsplatsen i Stockholm.

Udvalgt filmografi 
 1932 - Vi som går köksvägen
 1933 - Luftens Vagabond
 1933 - Två man om en änka
 1935 - Äktenskapsleken
 1936 - Kungen kommer
 1937 - Lajla
 1939 - Landstormens lilla Lotta
 1940 - Romans
 1941 - Snapphanar
 1942 - Man glömmer ingenting
 1943 - Elvira Madigan
 1944 - Stopp! Tänk på något annat
 1945 - Rosen på Tistelön
 1947 - Dynamit
 1949 - Vi flyger på Rio
 1955 - Ute blåser sommarvind

Kilder

Eksterne henvisninger 
 

Instruktører fra Sverige
Skuespillere fra Sverige
Sangere fra Sverige
Dansk landskab

Dansk landskab er et maleri fra 1891 af den danske maler Harald Slott-Møller. 

Slott-Møllers kone Agnes Slott-Møller var en af de første danske kunstnere der begyndte at inddrage rammen i det samlede maleri. Med Dansk landskab malede Slott-Møller på en forgyldt plade med rammen som betydningsbærende form.

Agnes og Harald Slott-Møller var blandt de danske kunstnere der i slutningen af 1800-tallet var orienteret mod den engelske kunst med William Morris, Edward Burne-Jones og prærafaelitterne.

Se også
 Arts & Crafts-bevægelsen

Referencer

Malerier af Harald Slott-Møller
Malerier fra 1891
Malerier fra Statens Museum for Kunst
Slaget ved Dorestad

Slaget ved Dorested var en kamp i det 7. århundrede mellem frankere og frisere. Kampen fandt sted i 690 ved hovedstaden for friserne tæt på Rhinen. Frankerne sejrede i slaget under Major Domus, Pipin af Herstal Selvom ikke alle konsekvenserne af slaget er klare, blev Dorestad frankisk igen ligesom slottene Utrecht og Fechten. Det formodes, at frankernes indflydelse derefter nåede fra syd for Oude Rijn til kysten, men det er ikke helt klart, fordi frisernes indflydelse over det centrale flodområde ikke var helt tabt.

Noter 

Begivenheder i 690
Frankrigs historie
Frisland
Slaget ved Köln

Slaget ved Köln blev udkæmpet nær byen Köln i år 716. Slaget er kendt især som det første slag under Karl Martells ledelse og som det eneste nederlag i hans liv.

I 716 invaderede kongen af frankerne Chilperik 2. og Ragenfrid, borgmester i slottet Neustrien, Austrasien for at påtvinge deres vilje på de konkurrerende fraktioner der: dem under Theudoald og Plectrude, barnebarn (og udset arving) og enke henholdsvis af Martells fader Pipin af Herstal, og dem af Martell selv, der nyligt var undsluppet fra Plectrudes fængsel i Köln og udnævnt leder af slottet Austrasien. Samtidig invaderede Radbod, konge af Frisland, Austrasien som allieret med kongen og Neustrianerne.

Uden for Köln, der var i Plectrudes besiddelse, blev en dårligt forberedt Karl Martell besejret af Radbod og tvunget til at flygte til bjergene i Eifel. Köln faldt efter en kort belejring til kong Chilperik og Neustrianerne. Neustrianerne tvang Plectrude til at anerkende Chilperik, søn af Childeric 2., som konge efter at have taget denne merovingianer og sat ham i kloster, hvor han levede under navnet Daniel. 

Først i bjergene i Eifel begyndte Karl at samle sine tilhængere og var kort efter klar til at tage kampen op. Han overfaldt en hær under Chilperik 2. i slaget ved Amblève nær Ameland, da de vendte triumferende hjem fra Köln, og knuste deres hær. Karl forblev der efter ubesejret i de næste 25 år.

Begivenheder i 716
Frankrigs historie
Frisland
Slaget ved Boarn

Slaget ved Boarn (vestfrisisk: Slach Oan de Boarn, hollandsk: Slag aan de Boorne) var i det 8. århundrede et slag mellem frankere og frisere nær udmundingen af floden Boarn i hvad der nu den hollandske provins Friesland.

I 734 invaderede en frankisk hær under kommando af Major domus Karl Martell Frisland i en kampagne, der var en del af en serie af igangværende krige og træfninger mellem frankerne og friserne. Marcherende langs floden Boarn nåede den frankiske hær mundingen af floden, hvor den strømmede ud i Bordine estuariet eller Middelsee. Denne flodmunding er senere mudret op og blevet indvundet for landbruget i det 10. - 14. århundrede.

Frisernes kommando af kong Poppo brugte både til at lande deres hær og overraske frankerne. Imidlertid blev den frisiske hær slået og Poppo dræbt. Frankerne fik kontrol over de frisiske lande vest for Lauwers flodmunding, og friserne blev vasaller under frankerne, bortset fra stammer der levede i Østfrisland i nutidens Tyskland.

Se også 
 De frisisk-frankiske krige

Begivenheder i 734
Frankrigs historie
Frisland
1N4148

1N4148 er en standard silicium switching diode. 1N4148 er en af de mest populære og langlivede switching dioder på grund af dens brugbare specifikationer og lave pris. Dens produktkode 1N4148 følger JEDEC JESD370B-nomenklaturet. 1N4148 er brugbar i switching anvendelser op til omkring 100 MHz med en reverse-recovery time på højst 4 nSek. 1N4148 leveres i et DO-35 glashus med tilledninger til hulmontering. Huset med tilledninger er brugbart til kredsløb opbygget på eksperimentalplader. En udgave beregnet til overflademontering, 1N4148WS, er tilgængelig i et plast hus.

1N4148 erstattede en ældre kendt diode 1N914, som har en 200 gange højere specificeret lækstrøm: 5 µA kontra 25 nA. 
Da lækstrøm normalt er en uønsket egenskab, producerer producenter 1N4148 og sælger dem under begge produktkoder. 
1N4148 bliver solgt af mange forskellige producenter; Texas Instruments lister deres version af 1N4148 i databladet fra oktober 1966.
Disse dioder er meget populære i lavstrømsanvendelser.

Der findes en lidt strammere specificeret diode end 1N4148 - 1N4448, som også bliver produceret af mange producenter.

Specifikationer
VRRM = 75-100 V — maksimal gentagen spærrespænding
IO = 75-200 mA — midlet ensrettet lederetningsstrøm
IF = 300 mA — maksimal lederetningsjævnstrøm
VF = 1,0 V ledespændingsfald ved 10 mA. 
IFSM = 1,0 A (pulsvarighed = 1 s), 4.0 A (pulsvarighed = 1 µs) — ikke-gentagen spids ledetransientstrøm
PD = 500 mW — effektbelastning
TRR < 4 ns — reverse-recovery time

Kilder/referencer

Eksterne henvisninger
 
 
 

Dioder
Le Petit Vingtième

Le Petit Vingtième, Le petit vingtième eller Le petit XXe (Det lille tyvende) var et børnetillæg til den belgiske katolske og konservative avis Le XXe siècle (Det tyvende århundrede).

Hergé (George Remi) var redaktør for tillægget, og heri udgav han sine første serier med Flup, Nénesse, Poussette et Cochonnet, Tintins oplevelser, Sylvester og Ottilia, Rune & Sune og Mads', Mettes og Sjokos oplevelser.

Første nummer udkom den 1. november 1928, og bladet blev nedlagt i maj 1940 i forbindelse med tyskernes invasion af Belgien.

Publicering af Hergés serier 
Flup, Nénesse, Poussette et Cochonnet, nr. 1, 1. november 1928 – nr. 10, 3. januar 1929
 Rune & Sune (Lars og Lue, fransk: Quick et Flupke) ca. 300 sider fra nr. 4, 23 januar 1930 – nr. 19, maj 1940
 Sylvester og Ottilia hos kaninoerne, nr. 6, 8. februar 1934 – nr. 33, 16. august 1934
 Mads', Mettes og Sjokos oplevelser
 Den mystiske stråle, nr. 42, 22. oktober 1936 – nr. 10, 10. marts 1938
 Stratosfærefly H-22, nr. 14, 31. marts 1938 – nr. 45, 9. november 1939
 Tintins oplevelser
 Tintin i Sovjetunionen, nr. 11, 10. januar 1929 – nr. 19, 8. maj 1930
 Tintin i Congo, nr. 23, 5. juni 1930 – nr. 25, 18. juni 1931
 Tintin i Amerika, nr. 36, 3. september 1931 – nr. 42, 20. oktober 1932
 Faraos cigarer, nr. 49, 8. december 1932 – nr. 6, 8. februar 1934
 Den Blå Lotus, nr. 32, 9. august 1934 – nr. 42, 17. oktober 1935
 Det knuste øre, nr. 49, 5. december 1935 – nr. 8, 25. februar 1937
 Den sorte ø, nr. 15, 15. april 1937 – nr. 24, 16. juni 1938
 Ottokars scepter (med titlen Tintin i Syldavien), nr. 31, 4. august 1938 – nr. 32, 10. august 1939
 Landet med det sorte guld, nr. 39, 28. september 1939 – nr. 19, 8. maj 1940; afbrydes midt i historien, da bladet nedlægges.

Kilder 

Aviser fra Belgien
Tintin-universet
Le Vingtième Siècle

Le Vingtième Siècle, Le vingtième siècle eller Le XXème siècle (Det 20. århundrede) var en belgisk, fransksproget avis, der blev udgivet fra 1895 til 1940. Dens livsholdning var katolsk og nationalistisk, og den bragte nyheder og religiøse artikler m.m.

I dag huskes Le XXème siècle bedst for børnetillægget Le Petit Vingtième, som den daværende chefredaktør, Norbert Wallez, tog initiativ til. Tillægget var redigeret af Hergé, og her begyndte hans verdenskendte tegneserie Tintin den 10. januar 1929.

Avisen blev nedlagt den 8. maj 1940 på grund af 2. verdenskrig.

Aviser fra Belgien
Etableret i 1895
Ophørt i 1940